วิบากกรรมยังไม่หมด กกต.ไล่บี้ต่อ เล็งเชือดอาญา อนาคตใหม่
กกต.เล็งไล่บี้ ตามเชือดอาญา อนาคตใหม่ ต่อ งานนี้เอาจริงต้องลากยาว 3 ศาล เผย อนค.เตรียมพรรคสำรองไว้หลายชื่อจากกรณีที่ศาลรัฐธรรมนูญ มีมติ 7 ต่อ 2 ให้ยุบพรรคอนาคตใหม่ (อนค.) พร้อมตัดสิทธิกรรมการบริหาร 10 ปี คดีกู้เงิน 191 ล้านบาท ตามท่ีเสนอข่าวไปแล้วนั้นวันนี้ (22 ก.พ.) ผู้สื่อข่าวรายงานเพิ่มเติมจาก กกต.ว่า นอกจากโทษยุบพรรคและตัดสิทธิกรรมการบริหาร 10 ปีแล้ว ยังอาจถูก กกต.ดำเนินคดีอาญาตามหลังด้วย ตาม พ.ร.บ.ว่าด้วยพรรคการเมืองมาตรา 124 ที่กำหนดเอาผิด ผู้บริจาคเงิน ทรัพย์สิน หรือประโยชน์อื่นใดให้แก่พรรคการเมือง มีมูลค่าเกินกว่า 10 ล้านบาทต่อปี ต้องระวางโทษจำคุกไม่เกิน 5 ปี หรือปรับไม่เกิน 1 แสนบาท หรือทั้งจำทั้งปรับ และให้ศาลสั่งเพิกถอนสิทธิเลือกตั้งผู้นั้น 5 ปี ประกอบมาตรา 125 ทั้งนี้หากเงินที่กู้มา 191 ล้านบาท ที่ผิดกฎหมายต้องเข้ากองทุนเพื่อการพัฒนาพรรคการเมือง หากไม่มีเงินเหลือต้องบังคับเอากับคณะกรรมการบริหารพรรค ในลักษณะแบบลูกหนี้ร่วมของกองทุน และหัวหน้าพรรคต้องส่งบัญชีให้นายทะเบียนภายใน 30 วัน เพื่อชำระบัญชี ฝ่าฝืนมีโทษปรับและใบแดง 5 ปีนอกจากนั้น กกต.อาจดำเนินคดีอาญากรณีที่มีการนำเงินรายได้ของพรรค ที่ได้จากการระดมทุน การรับบริจาค ขายของที่ระลึก ซึ่งกฎหมายกำหนดห้ามนำไปใช้เพื่อการอื่นใด นอกจากการดำเนินงานของพรรคการเมืองตามมาตรา 87 ไปใช้หนี้เงินกู้ให้กับ นายธนาธร จึงรุ่งเรืองกิจ โดยมาตรา 132 กำหนดโทษไว้ต้องระวางโทษจำคุกตั้งแต่ 5-10 ปี ปรับตั้งแต่ 1-2 แสนบาท หรือทั้งจำทั้งปรับ อย่างไรก็ตามหาก กกต.มีการเอาผิดทางอาญากับพรรคอนาคตใหม่นั้น จะต้องต่อสู้กันในชั้นศาลถึง 3 ศาล อย่างไรก็ตามในเรื่องการดำเนินคดีอาญานั้น ศาลรัฐธรรมนูญได้ระบุไว้ในคำวินิจฉัยด้วยว่า การดำเนินคดีอาญากับ นายธนาธรและพรรคอนาคตใหม่ ตามคำร้องของ นายศรีสุวรรณ จรรยา นั้น เสร็จสิ้นจากคณะกรรมการไต่สวนฯของ กกต.แล้ว แต่ยังไม่ถึงขั้นตอนการแจ้งข้อกล่าวหาผู้สื่อข่าวรายงานอีกว่า สำหรับชื่อพรรคการเมืองที่คาดว่าจะเป็นพรรคสำรองนั้น อาทิ พรรคสามัญชน จดทะเบียนจัดตั้งเป็นพรรคการเมืองแล้ว ส่วนพรรคพลังอนาคต ยังอยู่ระหว่างรอเสนอ กกต.ให้ความเห็นชอบจดทะเบียน ขณะที่พรรควิชั่นใหม่ มีการยื่นจดทะเบียนแล้ว แต่ได้มีการขอนำเอกสารจดจัดตั้งกลับไปแก้ไข
กกต.เล็งไล่บี้ ตามเชือดอาญา อนาคตใหม่ ต่อ งานนี้เอาจริงต้องลากยาว 3 ศาล เผย อนค.เตรียมพรรคสำรองไว้หลายชื่อ 
ยุบพรรคอนาคตใหม่,พรรคอนาคตใหม่,คดียุบพรรคอนาคตใหม่,คำวินิจฉัย ศาลรัฐธรรมนูญ,คดีเงินกู้ 191 ล้าน,ไม่ยุบพรรคอนาคตใหม่,ข่าวทั่วไป